**Notă informativă**

**la proiectul Hotărârii de Guvern privind modificarea și completarea Hotărârii de Guvern nr. 435 din 28.05.2010 privind aprobarea Regulilor specifice de igienă a produselor alimentare de origine animală**

***Condițiile ce au impus elaborarea proiectului:***

Întru atingerea unui nivel ridicat de protecție a vieții și a sănătății umane conform prevederilor Legii nr.113 din 18 mai 2012 cu privire la stabilirea principiilor şi a cerinţelor generale ale legislaţiei privind siguranţa alimentelor, proiectul Hotărârii de Guvern privind modificarea Hotărârii de Guvern nr. 435 din 28 mai 2010 privind Regulile specifice de igienă a produselor alimentare stabilește cerințe de circulaţie şi facilitarea comerțului produselor alimentare și asigurarea consumatorilor cu produse alimentare inofensive şi calitative.

Proiectul de modificare a Hotărârii de Guvern susmenționat este elaborat și propus spre aprobare întru realizarea obiectivelor Hotărârii de Guvern nr. 808 din 07 octombrie 2014 cu privire la aprobarea Planului naţional de acţiuni pentru implementarea Acordului de Asociere Republica Moldova – Uniunea Europeană în perioada 2014-2016, articolul 181, a capitolului 4 ”Măsuri sanitare și fitosanitare”.

***Principalele prevederi și elemente noi ale proiectului:***

Prezentul proiect de Hotărâre determină regulile specifice de igienă a produselor alimentare pentru toţi operatorii din businessul alimentar, la toate etapele de producere, procesare, păstrare, transportare şi comercializare, precum şi de export.

Întrucât HG 435/2010 transpune Regulamentul 853/2004, a apărut necesitatea modificării și completării acesteia cu prevederile Regulamentului

Comisiei Europene nr. 2074/2005 din 5 decembrie 2005 de stabilire a măsurilor de aplicare privind anumite produse reglementate de Regulamentul (CE) nr. 853/2004 al Parlamentului European şi al Consiliului şi organizarea unor controale oficiale prevăzute de Regulamentele (CE) nr. 854/2004 al Parlamentului European şi al Consiliului şi (CE) nr. 882/2004 al Parlamentului European şi al Consiliului, de derogare de la Regulamentul (CE) nr. 852/2004 al Parlamentului European şi al Consiliului şi de modificare a Regulamentelor (CE) nr. 853/2004 şi (CE) nr. 854/2004, care la rândul său vine să completeze Regulamentul 853/2004.

În același context, menționăm că prezentul proiect de modificare și completare a HG 435/2010 cuprinde reglementări noi privind produsele pescărești, metode noi de detectare și analiză a biotoxinelor marine (conform cerințelor Reg.2074/2005).

De asemenea, proiectul în cauză exclude art.6 și 7 din Secțiunea 1 “Obligaţiile agenţilor economici'”; și art. 11, 12, și 13, din secțiunea 3 “Importul produselor alimentare de origine animală” al capitolului II cu privire la Obligaţiile agenţilor economici şi condiţiile de import a produselor alimentare de origine animală, deoarece acestea se vor regăsi în actele normative privind cerințele generale de igienă a produselor alimentare.

Totodată, prevederile proiectului Hotărârii de Guvern privind modificarea și completarea Hotărârii de Guvern nr. 435 din 28.05.2010 privind aprobarea Regulilor specifice de igienă a produselor alimentare de origine animală vin să completeze Hotărârea de Guvern nr.412 privind cerințele generale de igienă a produselor alimentare.

***Argumentarea și gradul compatibilității proiectului de act normativ:***

Proiectul dat se află în concordanță cu legislația privind domeniul siguranței alimentelor și protecției consumatorilor.

Regulile specifice de igienă a produselor alimentare de origine animală sânt armonizate cu prevederile Regulamentului Parlamentului European şi Consiliului Europei nr.853/2004 din 29 aprilie 2004 de stabilire a unor norme specifice de igienă care se aplică alimentelor de origine animală (Jurnalul Oficial al Uniunii Europene, L 139 din 30 aprilie 2004, pag.55 - 205), modificat şi completat prin Regulamentul nr.2074/2005 al Comisiei din 5 decembrie 2005 (Jurnalul Oficial al Uniunii Europene L 338 din 22 decembrie 2005, pag. 27), Regulamentul nr.1162/2009 al Comisiei din 30 noiembrie 2009 (Jurnalul Oficial al Uniunii Europene, L 314 din 1.12.2009, pag. 10), Regulamentul Comisiei Europene nr.1243/2007 din 24 octombrie 2007 (Jurnalul Oficial al Uniunii Europene, L 281 din 25 octombrie 2007, pag.8), Regulamentul Comisiei Europene nr.1020/2008 din 17 octombrie 2008 (Jurnalul Oficial al Uniunii Europene L 277 din 18 octombrie 2008, pag.8).

***Referințele la reglementările corespondente ale legislației:***

Proiectul Hotărârii de Guvern privind modificarea și completarea Hotărârii de Guvern nr. 435 din 28.05.2010 privind aprobarea Regulilor specifice de igienă a produselor alimentare de origine animală face referință la prevederile Legii nr.113 din 18 mai 2012 cu privire la stabilirea principiilor și a cerințelor generale ale legislației privind siguranța alimentelor, Legii nr.78 din 18 martie 2004 privind produsele alimentare, Legii nr.105 din 13 martie 2003 privind protecția consumatorilor, Legii nr.10 din 03 februarie 2009 privind supravegherea de stat a sănătăţii publice, Hotărârii de Guvern nr. 1112 din 06.12.2010 pentru aprobarea Normei sanitar-veterinare de organizare a controlului specific oficial al produselor alimentare de origine animală.

Prezentul proiect vine în executarea poziției 27 din Planul Național de Armonizare a Legislației pentru anul 2016, aprobat prin Hotărârea de Guvern nr. 38 din 01 februarie 2016.

***Fundamentarea economico-financiară:***

Implementarea proiectului Hotărârii de Guvern privind modificarea și completarea Hotărârii de Guvern nr. 435 din 28.05.2010 privind aprobarea Regulilor specifice de igienă a produselor alimentare de origine animală nu va necesita finanţare din buget.

Proiectul a fost elaborat de către Ministerul Agriculturii și Industriei Alimentare.

***Rezultatele scontate:***

Prin implementarea prezentelor modificări și completări vor fi înlăturate discrepanțele, pericolele şi punctele critice de control pe parcursul întregului lanț alimentar. De asemenea, obiectivele urmărite de prezentul proiect au ca scop crearea unui cadru legislativ univoc şi coerent, asigurarea unui înalt nivel de protecție a consumatorului și responsabilizarea operatorilor din domeniul businessului alimentar privind siguranţa produselor alimentare, conform practicilor stabilite în Uniunea Europeană.

În contextul celor expuse, considerăm oportun şi necesar examinarea şi aprobarea proiectului emis spre avizare.

**Viceministru Vasile LUCA**

*Ex. Sergiu Balacci*

*Tel. 022-210-159*